laion/Wikipedia-Exotic huggingface dataset:
ספרי Eyewitness

ספרי Eyewitness (באנגלית: Eyewitness Books) הם סדרה של ספרי עיון המיועדת לילדים ולבני נוער, שהחלה לצאת לאור באנגליה בהוצאת דורלינג קינדרסלי ב-1988. לסדרה יש כיום מעל מאה כותרים במגוון נושאים, כגון דינוזאורים, יהדות, מצרים העתיקה, נשק ושריון, דגלים, כימיה, מוזיקה, מערכת השמש, קולנוע וויליאם שייקספיר. לפי נתוני ההוצאה, מעל 50 מיליון עותקים נמכרו ב-36 שפות. הספרים מבוססים על הפילוסופיה ש-"תמונה אחת שווה אלף מילים" ובולטים בתמונות הרבות והתרשימים המפורטים הנכללים בהם. עושר האיורים, רבים מהם לקוחים מאוספי מוזיאונים וצרובים על רקע לבן, מקנה תחושה של ביקור במוזיאון. האיורים כוללים גם הסברים לצידם. מייקל קארט תיאר את הסדרה בעיתון Booklist: מה ש-DK עשו – כמעט בראוותנות מהפכנית – היה הכרחי כדי להמציא מחדש את ספרי העיון, על ידי שבירת הדפים הסולידיים והאפורים, שעד אז היו סימן הזיהוי שלהם, הפיכת הטקסט למינימלי וקריא, מוקף בתמונות שלא היו רק ליופי – הן גם סיפקו מידע. בדרך כלל בהמון צבעים, הן הודפסו בצורה כה מוחשית, ש"נדמה שהן קופצות מהדף." — מייקל קארט חלק מהספרים יוצאים במארזים מיוחדים הכוללים בנוסף לספר הראשי גם תקליטור CD עם התמונות במדיה דיגיטלית, כרזה אינפורמטיבית לתלייה על הקיר, ספרי פעילות ואף דגמים להרכבה. חלק מהספרים הפכו מאוחר יותר לסדרת טלוויזיה שנקראה בישראל "טבע עולמי". מדריכי Eyewitness הם סדרה של מדריכי טיולים, שהחלה לצאת בתחילת שנות ה-90. המרכיב העיקרי במדריך הוא תצלומים ואיורים, והטקסט נלווה אליהם ומסביר אותם. המידע מסודר לפי חלוקה לאזורים. מרכיב ייחודי לסדרה זו הוא דפי Street-by-Street, המציגים מפה תלת-ממדית של אזור קטן, עם מסלול לטיול רגלי בן שעה או שתיים באזור זה. הסדרה מתורגמת לשפות אחדות, ואחדים מספריה תורגמו לעברית ויוצאים לאור בהוצאת שטיינהרט-קציר. אתר האינטרנט הרשמי של ספרי Eyewitness Michael Cart. "Eyewitness Books: Putting the graphic in lexigraphic". Booklist. October 15, 2002.
אווז עורבני

אווז עורבני (שם מדעי: Anseranas semipalmata) הוא מין יחיד בסוגו והיחיד ששרד ממשפחתו שבסדרת האווזאים. נפוץ באגמים, ביצות וחופים בצפון אוסטרליה ובגינאה החדשה. האווז אינו נמצא בסכנה אך החל להיעלם מכמה אזורים באוסטרליה. הוא נחשב כעת חיה מוגנת במדינה, לאחר שבעבר ניצודו רבים מבני מינו על ידי האבוריג'ינים. למרות שהוא קרוי אווז, הוא לא משתייך למשפחת הברווזיים אלא למשפחה אחרת - אווזים עורבניים - בה כל שאר המינים נכחדו. המינים הקרובים אליו ביותר הם הקמיקיים בדרום אמריקה. לאווז נוצות שחורות-לבנות ורגליים צהובות. יש לו שטח עור חשוף ורוד על הפנים ומקור ורוד וארוך, בעל בליטה מעוקלת ייחודית. לראשו כרבולת שחורה. אורכו 75-90 ס"מ, מוטת כנפיו 125-185 ס"מ ומשקלו 2.8 ק"ג בממוצע. הנקבות מעט יותר קטנות מהזכרים אך דומות להם במראה. הצעירים בעלי פלומה אפורה-לבנה ועור הפנים החשוף שלהם אפור ולא ורוד. אווז זה חי בלהקות ומקנן על הקרקע. הנקבה מטילה 5-14 ביצים בממוצע. הוא אינו מונוגמי כמיני אווזים אחרים, והזכר מזדווג עם נקבות רבות. משערים, שתופעה זו מקטינה את הסיכון שהאפרוחים ייטרפו על ידי תנינים, נחשים, שחפים ועופות אחרים. אווז עורבני במעוף Museum specimen אווזאים פאונה של אוסטרליה מדיה וקבצים בנושא אווז עורבני בוויקישיתוף אווז עורבני, באתר ITIS (באנגלית) אווז עורבני, באתר NCBI (באנגלית) אווז עורבני, באתר Animal Diversity Web (באנגלית) אווז עורבני, באתר האנציקלופדיה של החיים (באנגלית) אווז עורבני, באתר GBIF (באנגלית) animal/Anseranatinae אווז עורבני, באתר אנציקלופדיה בריטניקה (באנגלית) אווז עורבני באתר הרשימה האדומה של IUCN
ליתרונקס

ליתרונקס (שם מדעי: Lythronax) הוא סוג של דינוזאור תרופוד טורף ממשפחת הטירנוזאוריים שחי בקרטיקון, כ-80 מיליון שנה לפני זמננו, במרכז אמריקה הצפונית. פירוש שמו: "מלך הזוועות". מאובניו נתגלו ב-2009 אך הוא הוכרז כסוג חדש של דינוזאור רק ב-2013. הליתרונקס היה טירנוזאור בינוני, אורכו הוערך כנע בין 7.3 ל-8 מטרים (26 רגל) מטר וגובהו 2.4 מטרים. לשם השוואה, אורכו של טירנוזאורוס רקס היה 12.3–13 מטרים. משקלו היה 2.5 טונות (5,500 ליברות). עיניו היו ממוקמות יחסית בחזית הראש, דבר שהקנה לו ראיית עומק ואפשרות להערכת מרחקים, תכונה חיונית עבור טורף. הגולגולת של ליתרונקס עוצבה "כדי לתפוס משהו, לנער אותו עד מוות ואז לקרוע אותו לגזרים". מכאן נובע שמו "מלך הזוועות של הדרום-מערב". הליתרונקס היה ככל הנראה קרוב משפחה קדום של הטירנוזאורוס רקס. מאובניו של ליתרוניקס נחפרו עוד ב-2009 בתצורת ואוויפ (Wahweap Formation) בתחומי המונומנט הלאומי גרנד סטרקייס-אסקלנטה שביוטה, אך רק לאחר בחינה מעמיקה שנמשכה ארבע שנים התברר שמדובר בסוג חדש של דינוזאור טירנוזאורי. כרגע ידוע רק מין יחיד בסוג, Lythronax argestes. מדיה וקבצים בנושא ליתרונקס בוויקישיתוף ליתרונקס, באתר האנציקלופדיה של החיים (באנגלית) ליתרונקס, באתר GBIF (באנגלית) המאמר בו סווג ותואר הליתרונקס "T. rex gets a new relative: Lythronax argestes, gore king of the south". Walking with dinosaurs. David Hone. אורכב מ-המקור ב-2013-11-08. נבדק ב-6 בנובמבר 2013. {{cite web}}: (עזרה) תגלית מרעישה: זן חדש של דינוזאור ענק נחשף - וואלה חדשות, באתר וואלה, 7 בנובמבר 2013 Loewen, M. A.; Irmis, R. B.; Sertich, J. J. W.; Currie, P. J.; Sampson, S. D. (2013). Evans, David C (ed.). "Tyrant Dinosaur Evolution Tracks the Rise and Fall of Late Cretaceous Oceans". PLoS ONE. 8 (11): e79420. doi:10.1371/journal.pone.0079420. PMC 3819173. PMID 24223179. ערך זה הוא קצרמר בנושא דינוזאורים. אתם מוזמנים לתרום לוויקיפדיה ולהרחיב אותו.
ג'ו אינגלס

ג'וזף הווארט "ג'ו" אינגלס (באנגלית: Joseph Howarth "Joe" Ingles; נולד ב-2 באוקטובר 1987 באדלייד, אוסטרליה הדרומית) הוא כדורסלן אוסטרלי המשחק בעמדות הקלע והסמול פורוורד באורלנדו מג'יק מליגת ה-NBA. מלך השלשות של יוטה ג'אז בכל הזמנים. אינגלס שיחק כדורסל בנעוריו בתיכון "לייק ג'ינינדרה" שבקנברה, אוסטרליה. לאחר ששיחק שנתיים במדי "מכללת הספורט הלאומית של אוסטרליה", הצטרף לקבוצת הסאות' דראגונס מליגת העל האוסטרלית ובכך החל את הקריירה המקצוענית שלו כאשר הוא בן 19. כעבור שלוש עונות באוסטרליה, חתם אינגלס על חוזה לעונה בגרנדה. בתום חוזהו, חתם אינגלס לשלוש עונות בברצלונה. בתום חוזהו בקבוצה הקטאלונית חתם במכבי תל אביב, איתה זכה ביורוליג לאחר ניצחון בתוצאה 98–86 על ריאל מדריד במשחק הגמר. בספטמבר 2014 חתם בלוס אנג'לס קליפרס, אך שוחרר מספר ימים לפני פתיחת העונה ובסופו של דבר חתם ביוטה ג'אז. הוא פתח את העונה כשחקן ספסל, אך במחצית השנייה הפך לשחקן חמישייה ופתח ב-32 משחקים. בסיום העונה הוחתם על חוזה רב-שנתי בקבוצה. בשתי העונות הבאות חזר לשחק בעיקר כמחליף. ביולי 2017 חתם על הארכת חוזה ביוטה ל-4 עונות נוספות עבור כ-52 מיליון דולר. בעונת 2017/2018 שב לחמישייה ופתח בכל המשחקים, למעט אחד. במהלך העונה קבע שיא מועדון חדש כשקלע 204 שלשות. בכך שבר את שיאו של רנדי פוי, שעמד של 179 שלשות. בסיום העונה העפיל עם הקבוצה לסיבוב השני של הפלייאוף מול יוסטון רוקטס. במשחק השני של להסדרה קלע שיא קריירה של 27 נקודות, כולל 7 שלשות, המהוות גם הן שיא קריירה וסייע לקבוצתו להשוות באופן זמני את הסדרה. בעונת 2020/21 שבר את שיא השלשות של היוטה ג'אז עם 846 שלשות במדיה, ושבר את שיאו של ג'ון סטוקטון. בסוף העונה היה אחד משלושה מועמדים לפרס השחקן השישי של העונה, אבל סיים את המירוץ במקום השני ולא זכה בפרס. חברו לקבוצה, ג'ורדן קלארקסון זכה בפרס על חשבונו. בפברואר 2022 עבר בטרייד לפורטלנד טרייל בלייזרס תמורת ניקיל אלכסנדר-ווקר. ביולי 2022 חתם על חוזה לשנה עם מילווקי באקס. ביולי 2023 חתם באורלנדו מג'יק. מדיה וקבצים בנושא ג'ו אינגלס בוויקישיתוף אתר האינטרנט הרשמי של ג'ו אינגלס ג'ו אינגלס, ברשת החברתית אקס (טוויטר) פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) יהונתן אליהו‏, על הספקטרום, באתר וואלה, 28 בפברואר 2019 Jazz Claim Hamilton and Ingles Off Waivers, NBA.com, 27 October 2014 Jazz Re-Sign Joe Ingles to Multi-Year Contract, NBA.com, 10 July 2015 Joe Ingles agrees to $US52m Jazz contract, ESPN,2 July 2017 Jazz beat Clippers 117-95 for 4th straight victory, ESPN, 6 Apil 2018 Ingles career night leads Jazz over Rockets 116-108, ESPN, 3 May 2018 Utah Jazz acquire Nickeil Alexander-Walker, send Joe Ingles to Portland Trail Blazers in 3-way trade, ESPN, ‏10 בפברואר 2022 [1] Milwaukee Bucks Sign Joe Ingles - July 6, 2022
מאכינל

מאכינל (באנגלית: Machinal) הוא מחזה פרי עטה של המחזאית והעיתונאית האמריקאית סופי טרדוול, המבוסס על סיפור חייה האמיתי של רות סניידר, שהייתה האשה הראשונה שהוצאה להורג בכיסא החשמלי במדינת ניו-יורק. הצגת הבכורה בברודוויי בבימויו של ארתור הופקינס שנחשבת כפיסגת התיאטרון האקספרסיוניסטי בארצות הברית. המחזה נכלל במדריך השנתי של מבקר התיאטרון ברנס מנטל "המחזות הטובים ביותר" לשנת 1928/9. המחזה מספר על הלן, שכל חייה מוכתבים לה. היא ממלאת את דרישות החברה מהנשים, לא משנה עד כמה היא אינה שבעת רצון מכך. היא עובדת כמזכירה ונישאת לג'ורג' ג'ונס, הבוס שלה, אותו היא מוצאת דוחה, נולד להם תינוק והיא נתקפת בדיכאון אחרי לידה. היא פוגשת את דיק רו, גבר מקסיקני בבילוי בבר, שמצית בה את תאוות החיים ומנהלת איתו רומן. מספר שנים לאחר נישואיהם נמצא בעלה מת במיטתו כשראשו מנופץ באבן חדה. הלן עומדת למשפט שזוכה לכיסוי תקשורתי נרחב, נמצאת אשמה ברצח ומוצאת להורג על כיסא חשמלי. בהפקה המקורית בניו יורק שיחק קלארק גייבל בתפקיד המאהב, שנים ספורות לפני שהוא נהפך לכוכב קולנוע. זו הייתה הופעת הבכורה שלו והוא זכה עליה לתשבחות. מעצב התפאורה של ההפקה המקורית היה רוברט אדמונד ג'ונס. הצגת הבכורה של "מאכינל" בבריטניה נקראה The Life Machine (חיי המכונה) והיא הועלתה בשנת 1931. לאחר מכן המחזה מיעטו להעלות את המחזה במערב, שמשל בו התיאטרון הריאליסטי. אולם ברוסיה "מאכינל" זכה לפופולריות, מכיוון שהוא הוקיע את התרבות הקפיטליסטית. המחזה חודש בידי התיאטרון המלכותי הלאומי בלונדון בהפקה אותה ביים סטיבן דלדרי. הצגת הבכורה התקיימה ב-13 באוקטובר 1993. פיונה שו גילמה את דמותה של האישה הצעירה, קירן היינדס גילם את דמותו של מאהבה וג'ון וודבין גילם את דמותו של בעלה. מעצב התפאורה, שכללה סורג מתכת גדול שהוזז לעמדות שונות בסצינות שונות במחזה, היה איאן מקניל, מעצבת התפאורה הייתה קלייר מיטשל, מעצב התאורה היה ריק פישר ומלחין המוזיקה היה סטיבן וורבק. ההפקה זכתה בפרס לורנס אוליבייה להפקה המחודשת הטובה ביותר. הפקת המחזה בכיכובם של רבקה הול ומייקל קומפסטי (Cumpsty) אמורה להיות מוצגת בשלהי 2013 או ראשית 2014. הבמאית היא לינדזי טרנר. טרום הבכורה תיערך ב-20 בדצמבר 2013, כשהצגת הבכורה הרשמית תתקיים ב-16 בינואר 2014, בתיאטרון American Airlines Theatre, בעיר ניו יורק. תיאטרון החאן, הצגת בכורה: 8 באפריל 2006 יוצרים: תרגום – יוסף אל-דרור, בימוי – סיני פתר, תפאורה – דנה צרפתי, תלבושות - דליה פן, מוזיקה - שוש רייזמן, תאורה – רוני כהן, תנועה – מרינה בלטוב. משתתפים: הלן – שרון שטרק, ג'ורג' ג'ונס (הבעל) – אריה צ'רנר, דיק רו (המאהב) - לירון ברנס, קצרנית, אמא, אישה - פלורנס בלוך, גבר, כומר - אבינעם מור-חיים, פקיד, רופא, סוהר, קולות - ניר ויינשטיין, מרכזנית, אחות, סוהרת, קולות - כרמית מסילתי-קפלן, יואב היימן, יוסי עיני, עופר שלחין. Treadwell, Sophie. 1993. Machinal. London: Nick Hern Books and Royal National Theatre, London. ISBN 1-85459-211-4. מדיה וקבצים בנושא מאכינל בוויקישיתוף עמוד המחזה, באתר תיאטרון החאן מאכינל, באתר הבמה בועז טרינקר, כרוניקה של מוות ידוע מראש - ראיון עם סיני פתר, במאי 'מאכינל' מאכינל (הפקת ברודוויי משנת 1928) במסד הנתונים IBDB (באנגלית) הפקת אוף-ברודוויי משנת 1990, באתר Lortel Archives מאכינל, באתר newyorkcitytheatre.com ציפי שוחט, הצגה חדשה: מאכינאל, באתר הארץ, 5 באפריל 2006 ביקורות: מיכאל הנדלזלץ, הזכות לאושר, באתר הארץ, 25 ביולי 2006 נתי אורנן, עכבר העיר תל אביב, ריקוד המכונה, באתר הארץ, 30 ביולי 2006
Clavelitos

Clavelitos (ציפורנים, פרחי ציפורן) הוא שיר שנכתב בידי הספרדים חנרו מונראל (Genaro Monreal) - מילים, ופדריקו גלינדו (Federico Galindo) - לחן, ב-1949. השיר הפך להיות חלק מהמורשת התרבותית הספרדית, ופופולרי בקרב הטונות האוניברסיטאיות - מקהלות סטודנטים הפועלות כמסדרים עם סמלים ומסורות המועברים בירושה לאורך שנים בפקולטות שונות בספרד ואף מחוצה לה. מקובל בנוסף לבצעו באירועים רשמיים של האוניברסיטאות, ועם סיום טקס הענקת פרס סרוונטס - הפרס היוקרתי ביותר בתחום הספרות הספרדית. השיר זכה לביצועים רבים, בין המוכרים בעולם הוא זה של חוזליטו. פרח הציפורן נחשב לפרח הלאומי של ספרד. יפהפייה תני לי את הציפורן תני לי את הציפורן שבפיך לשם כך אין צורך להתבייש הרבה או מעט. אני אתן לך פעמון מבטיח לך יפהפייה אם תתני לי דבש זה שנושאת את בפיך. ציפורנים, ציפורנים ציפורנים אהובי אני מגיש לך ציפורנים אדומים כגחלת אם יום אחד ציפורנים לא אצליח להביא לך אל תחשבי שאינני אוהב אותך אלא שלא יכולתי לאחוז בהם. באותו ערב בין השמשות ראיתי את שפתי הדובדבן שלך מעולם לא ראיתי בסנטה קרוס פה יפה מזה. וכשראיתי את הציפורן שנשאת בשערך משהתבוננתי בו הוא דמה בעיני לחתיכת שמיים. ציפורנים.. — מילות השיר בתרגום חופשי הביצוע של חוזליטו בצירוף מילות השיר בספרדית, סרטון באתר יוטיוב
תואר כבוד

תואר לשם כבוד הוא תואר המוענק לאדם או לארגון כהוקרה על פעילותו או מעלותיו. לעיתים כולל התואר שם זהה או דומה לתואר הכולל סמכות ואחריות רשמיים, אך האדם לו מוענק תואר הכבוד לא נושא בחובות כלשהן, מלבד החובות הטקסיות הנלוות לתואר זה. תוארי כבוד מוענקים במסגרת מגוון תחומים, כגון תארים אקדמיים (למשל דוקטור לשם כבוד), תארים צבאיים, תוארי הוקרה לאומיים (למשל גיבור הפדרציה הרוסית), תוארי הוקרה מוניציפליים (למשל יקיר העיר תל אביב-יפו), תוארי אצולה או חברות במסדרים (כגון דוכס, אביר), תוארי הערכה והצטיינות בתחומי עיסוק שונים (כגון תואר אמן העם) ועוד. קיימים תוארי כבוד שניתן לרכוש באמצעים כספיים, דבר שעשוי ליצור הונאות שונות בתהליך קבלתם. גברת מדיה וקבצים בנושא תואר כבוד בוויקישיתוף
בית הכנסת בשידלוב

בית הכנסת בשידלוב (בפולנית: Synagoga w Szydłowie) היה בית כנסת אורתודוקסי בשידלוב, בפולין קטן.[דרושה הבהרה] הבניין שוכן ברחוב טרגובה 3. הוא בית הכנסת העתיק ביותר באזור קיילצה (וויבודות סביינטוקז'ס'ייה) ואחר העתיקים בפולין. הוא נבנה בשנים 1564-1534 ככל הנראה במקום בית כנסת קודם. הבניין היה מבוצר, עם עמודי תמך כבדים מכל צדדיו, ועם שינות על גגו השטוח. סגנון הבנייה התאפיין ביסודות של רנסאנס מוקדם. קירותיו עוטרו בציורי קיר בארוקיים. הבניין עבר שיפוץ יסודי באמצע המאה ה-19, בשנים 1847–1863. צמוד לבית הכנסת בניין שחציו עשוי עץ וחציו לבנים שימש לעזרת הנשים. בית הכנסת ניזוק בשנת 1939 כששידלוב נכבשה על ידי גרמניה הנאצית. בכל זאת הוא שרד ושימש לנאצים כמחסן לנשק ומזון. אחרי המלחמה בימי השלטון הקומוניסטי בפולין הבניין שימש לזמן קצר כבית קולנוע אך ננטש בגלל מצבו התחזוקתי הירוד. בשנות ה-1960 עבר שיפוץ והפך למרכז תרבות וספרייה של היישוב. הספרייה הייתה ממוקמת בקומה העליונה של עזרת הנשים, בעוד מרכז התרבות התמקם בבניין הראשי, בקומת קרקע. בימי השלטון הדמוקרטי המחודש בפולין, בשנת 1995 נסגרה הספרייה בגלל קיצוצים בתקציב. כל הבניין ובמיוחד הגג שהדליף מי גשם, נזקק לשיפוצים. העבודות גרמו לשינויים במראה הבניין אך בפנים הוא נשאר כפי שהיה. בולט בתוכו ארון הקודש שנבנה בזמנו בתוך הקיר. המרשם הרשמי של הבניינים החשובים בממלכת פולין שנערך בימי המשטר הצארי הרוסי בשנים 1844–1845 על ידי קז'ימייז' סטרונצ'ינסקי, מתאר את בית הכנסת של שידלוב כאחד הבניינים הבולטים מבחינה אדריכלית בארץ זו. יהדות שידלוב Samuel Gruber and Phyllis Myers - Survey of Historic Jewish Monuments in Poland- Report to the Presidents Commission for the Preservation of America's Heritage Abroad, Jewish Heritage Council World Monuments Fund, Nov. 1995, p. 46 Maria and Kazimierz Piechotka - Heaven's Gates; Wooden synagogues in the Territories of the Former Polish-Lithuanian Commonwealth,, Wydawnictwo Krupski i S-ka, Warsaw, 2004, p. 174 בית הכנסת בשידלוב באתר השטעטל הווירטואלי (באנגלית)
מנטה (דג)

מַנְטָה (שם מדעי: Manta), מנטה רֶיי (Manta ray) או חתול ים הוא שם כולל למספר מינים בסוג כנפתן של דגי סחוס ממשפחת הטחניים. המנטות הן דגים גדולים ושחורים הנעים במים בתנועת "מעוף" וניזונים מפלנקטון. קבוצה זו נמנית עם הגדולים שבבטאים (דגים שטוחים בעלי "כנפיים", איתן הדגים שוחים בלי מאמץ ובדרך כלל מתחפרים על הקרקעית). המנטות הן בעלות המוח הגדול ביותר (ביחס לגודל הגוף) בקרב כל הדגים. גודל פה המנטה הוא בערך שליש מרוחב גופה, ומידותיה עשויות להגיע לשניים וחצי מטרים. הן יכולות להגיע לאורך של עד 7 מטר אצל המנטה הענקית (עם מוטת כנפיים באורך דומה) ולמשקל של יותר מ-1,350 ק"ג. שלא כמו קרוביהן הקטנים, המנטות אינן שוחות צמוד לקרקעית אלא באוקיינוס הפתוח וניזונות מפלנקטון, מסרטנונים ומביצי דגים. איסוף המזון מתבצע באמצעות המסננות שבצדי פניהן לתוך פיהן המלא במזיפות, שנמצא בצד התחתון של גופן. המנטות חברתיות וניתן לראות אותן בקבוצות של כמה מאות משתפות פעולה באכילת פלנקטון; הן מסתדרות בשורה ארוכה ושוחות במהירות במעגלים עד שנוצרות מתחת לפני המים מערבולות וכך קל להן לשאוב את הפלנקטון. אחת התופעות שנצפו אצל המנטות היא המחול הימי כשעשרות אלפי מנטות נאספות יחד ונעות במעין ריקוד ואף קופצות באוויר, אל מחוץ למים. לא נמצא, עדיין, הסבר לתופעה הזו. בעבר הן היו נפוצות הרבה יותר אך כיום המנטות מוגדרות על ידי IUCN כמין פגיע עקב דיג יתר המפחית את מזונן, דיג באמצעות רשתות שבהן הן נתקעות, מסתבכות ומתות וכן עקב ציד למטרות רפואה סינית. בקבוצה זו 2 מינים חיים ועוד מין אחד שכבר נכחד: מנטת השונית (Manta alfredi) מנטה ענקית (Manta birostris) Manta hynei - נכחד. מין זה היה קיים במשך תקופת הפליוקן. בטאים טריגוניים מדיה וקבצים בנושא מנטה בוויקישיתוף מנטה, באתר ITIS (באנגלית) מנטה, באתר NCBI (באנגלית) מנטה, באתר Animal Diversity Web (באנגלית) מנטה, באתר GBIF (באנגלית) מנטה, באתר אנציקלופדיה בריטניקה (באנגלית) מילון בעלי חיים: דגי סחוס (תש"ס), 2000. האקדמיה ללשון העברית מהו דג המנטה ריי?, באתר אנציקלופדיה אאוריקה באתר IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
יצחק רלב"ג

הרב יצחק רלב"ג (נולד בשנת 1944) הוא מ"מ הרב הראשי לישראל, וחבר במועצת הרבנות הראשית. משמש כמ"מ תחום הנישואין בעיר ירושלים. לשעבר יו"ר המועצה הדתית בירושלים. נולד בירושלים, בנם של אליעזר דן וחיה רלב"ג. באמצע שנות ה-60 נישא להדסה רלב"ג. שימש במשך שנים כיו"ר המועצה הדתית בירושלים. בשנת 1999 דחה את כינוסה של המועצה הדתית על מנת למנוע מנציגי מרצ והתנועה ליהדות מתקדמת להשתתף בדיוניה. בעקבות זאת הטיל עליו בית המשפט קנס כספי. במהלך הפגנת החרדים נגד בית המשפט העליון פוזרו בקרב ציבור המפגינים שקים לאיסוף כסף קטן, והציבור התבקש לתרום מטבעות של 10 אגורות או חצי שקל למימון הקנס. הקנס היה אמור להינתן במטבעות של כסף קטן כאות מחאה. בשנת 2000 פרש מתפקידו. לאחר פטירת הרב שלום משאש מונה לממלא מקום רב העיר ירושלים לעניין נישואין. בשנת תשס"ב התמנה כחבר מועצת הרבנות הראשית לישראל, תפקיד בו הוא משמש עד היום, לאחר שנבחר שוב בשנת תשס"ח ובשנת תשע"ד. ההדיר כתבי ראשונים על מסכתות מתלמוד בבלי, יצאו לאור בהוצאת מכון הרי פישל. במהלך מערכת הבחירות לרבנות הראשית לישראל ב-2024, כיהן כממלא מקום נשיא מועצת הרבנות הראשית לאחר שממלא מקום נשיא המועצת הרב יעקב רוז'ה, התפטר בעקבות סירובו לשקול מינוי נשים לאספה הבוחרת את הרבנים הראשיים כבקשת בג"ץ. בתו ציפורה נשואה לרב דוד לאו, לשעבר הרב הראשי לישראל ורב העיר מודיעין. בנו הרב מרדכי הוא דיין וראב"ד בית הדין הרבני האזורי ירושלים. בנו הרב אהרן הוא משיב בישיבת חברון ולשעבר משיב בישיבת דרך חכמה. אחייניו הם הרב יצחק בן פזי ראש ישיבת עפולה, ופרופסור חנוך בן פזי יצחק בן אליעזר דן רלבג, דף שער בספרייה הלאומית מרב סבר, הרב יצחק רלב"ג מונה לממלא מקום הרב הראשי לישראל, באתר ישראל היום, ‏14/7/2024 הפארסה ברבנות נמשכת: הרב רלב"ג טוען לניגוד עניינים, הרב וייס דורש זמן - בחדרי חרדים, באתר www.bhol.co.il, ‏2024-07-15
למורים (על-משפחה)

למורים (שם מדעי: Lemuroidea) היא על-משפחה של פרימטים קטנים הנפוצים רק באי מדגסקר, שליד חופי אפריקה. הם יותר קטנים מרוב הקופים, יש להם עיניים גדולות יותר, ייתכן שאבותיהם דמויי הגלגו שחיו באפריקה, הגיעו ליבשת לפני 65 מיליון שנה ומאז התפתחו לקבוצות שונות. המין הגדול ביותר מהלמורים היה למור ענק ששקל יותר מגורילה. הלמורים חיים על העצים ואוכלים מזון מהצומח ומהחי. עקב שהייתם באי מבודד יש להם מעט טורפים טבעיים הכוללים את משפחת טורפי מדגסקר ובראשם הפוסה, עקב מדגסקר ואיה זרונית מדגסקרית. ישנם קרוב ל-50 מיני למורים המתחלקים ל-5 משפחות ועוד 3 שנכחדו. על-משפחה למורים (Lemuroidea) משפחה למוריים (Lemuridae) סוג ומין יחיד למור זנב-טבעת או למור קטה (Lemur catta) סוג למור עדין (Hapalemur) סוג למור צווארון (Varecia) סוג למור (Eulemur) סוג ומין יחיד למור במבוק ענק (Prolemur simus) משפחה למורי קוף (Archaeolemuridae) - נכחדה משפחה למורי ספורט (Lepilemuridae) סוג למור ספורט (Lepilemur) משפחה למורי קואלה (Megaladapidae) - נכחדה משפחה למורי עצלן (Palaeopropithecidae) - נכחדה משפחה דאובנטוניים (Daubentoniidae) סוג ומין יחיד: איי איי - (Daubentonia madagascariensis) משפחה אינדריים (Indridae) סוג בו מין יחיד אינדרי (Indri indri) סוג סיפאקה (Propithecus) סוג למור צמרירי (Avahi) משפחה למורים צמריים (cheirogaleidae) תת-משפחה Cheirogaleinae סוג בו מין יחיד קיפוף ארך רגליים (Allocebus trichotis) סוג למור מירזה (Mirza) סוג למור עכברי (Microcebus) סוג למור זעיר (Cheirogaleus) תת-משפחה Phanerinae סוג למור פאנר (Phaner) מדיה וקבצים בנושא למורים בוויקישיתוף למורים, באתר ITIS (באנגלית) למורים, באתר Animal Diversity Web (באנגלית) סיפאקה שחורת-מצח למורי קטה למור צווארון אדום Phaner pallescens אי אי
מקס אולארצ'יק

מקס אולארצ'יק (נולד ב-8 בספטמבר 1987) הוא מוזיקאי, שחקן ומדבב ישראלי. אולארצ'יק הוא בנם של הזמר אלון אולארצ'יק ודיאנה, במאית ומורה לאנגלית. סבו מצד אביו היה המוזיקאי אדוארד אולארצ'יק. הבכורה הטלוויזיונית הראשונה של אולארצ'יק הייתה בשנת 2004 כאשר שיחק בתפקיד רוני קמפיאנו בסדרת הטלוויזיה "אדומות" בערוץ הילדים. בשנת 2005 גילם את דמותו של אדם צוקרמן בסדרת הדרמה-הקומית "פיק אפ" בערוץ 10. בשנת 2008 התארח בסדרת הטלוויזיה ״100 בתנ"ך״ ששודרה בערוץ לוגי, גילם את אלון. בשנים 2008-2009 השתתף בתוכנית הילדים "א-בה-גא-ד!" ששודרה בערוץ הופ!. בשנת 2009 שיחק בסדרת הטלוויזיה "אלכס בעד ונגד" ששודרה בערוץ הילדים, גילם את ירדן. באותה שנה הופיע במופע "מותק של פסטיבל 2". בשנת 2010 השתתף בפרסומת של ״סלקום״. בשנים 2011-2012 שיחק בשתי עונות בסדרת הטלוויזיה "אליפים" את משה דינר. בשנת 2012 גילם את דמותו של אורי בסרט הקולנוע "בקבוק בים של עזה". בשנים 2012-2013 דיבב בסדרת האנימציה "טבע תום". בשנת 2013 דיבב בסדרת האנימציה "גוליית חברי הענק", וכן תרם את קולו לסדרת האנימציה "גרוג'בנד" ששודרה בערוץ זום. מדצמבר 2013 עד פברואר 2014 השתתף בעונה השנייה של תוכנית הדוקו-ריאליטי "גולסטאר" בהוט 3. מאז 2015 מתגורר בניו יורק ולשעבר בסיסט בלהקת האינדי Big Thief. הלהקה הוציאה עד כה שני אלבומים בלייבל סאדל קריק, ושלושה אלבומים בלייבל 4AD. בשנת 2019 הייתה הלהקה מועמדת לפרס הגראמי בקטגוריית האלבום האלטרנטיבי הטוב ביותר על אלבומם "U.F.O.F.‎". ביוני 2022 ביטלה הלהקה הופעה בישראל בעקבות לחץ מתנועת ה-BDS לחרם. בשנת 2024 הלהקה סירבה בשנית להופיע בישראל בעקבות תמיכה ב-BDS, וכתוצאה מכך, עזב אולארצ'יק את הלהקה. מקס אולארצ'יק, ברשת החברתית אינסטגרם מקס אולארצ'יק, במיזם "אישים" לתיעוד היצירה הישראלית מקס אולארצ'יק, במסד הנתונים הקולנועיים IMDb (באנגלית) מקס אולארצ'יק, באתר "אידיבי", מאגר הידע העברי לקולנוע ישראלי ועולמי הישראלי שמועמד השנה לגראמי, באתר ‏מאקו‏, 24 בנובמבר 2019 עינב שיף, איך מקס אולארצ'יק מצא את עצמו בלהקת האינדי הכי חמה בעולם, באתר ynet, 9 במרץ 2020 מיכאלה חזני, "אנחנו לא יודעים את המילים של כוורת": אלון אולארצ'יק והילדים באולפן ynet, באתר ynet, 22 בדצמבר 2021 בן שלו, שננו את השם: מדובר באלבום הטוב ביותר שיצא עד כה ב–2022, באתר הארץ, 23 בפברואר 2022 שירה נאות, "ביג ת'יף" ביטלה הופעותיה בישראל. מנהל הבארבי: "פחדנים חסרי עמוד שדרה", באתר הארץ, 9 ביוני 2022 סלקום - תכירו את האהבה החדשה שלכם, סרטון בערוץ "Shoshi & Udi Productions", באתר יוטיוב (אורך: 00:46) בלחץ ה-BDS: להקה בה חבר מקס אולארצ'יק ביטלה הופעות בישראל, באתר כאן-תאגיד השידור הישראלי
מותק של פסטיבל

הופ! מותק של פסטיבל היא סדרת הופעות ישראלית בהפקת סולן הפקות (מיקי וירון פלד) שבה השתתפו כוכבי ערוץ הופ! החל מ-2008, והיווה מעין "גרסה לקטנטנים" של הפסטיגל. לאור ההצלחה, המופע הפך למופע שנתי בחג חנוכה. המופע החל בתור מחזמר עם במה רגילה, לאחר ההצלחה החל משנת 2013 החלו להופיע על בימת 360 מעלות שפונה לכל היציעים. למופע "הופ! מותק של פסטיבל" נוצרו 4 שירי נושא מקורים: ב-2010, ב-2014, ב-2016 וב-2017. במהלך השנים המופע שינה את שמותיו: "מותק בממלכת הקרח" (2014), "מותק הטרול הקסום" (2017) "מותק גיבורי החלומות" (2019) ובשנת 2021 "מותק של משפחה". ב-2018 ירד המופע מהבמה בגלל כישלון מכירת הכרטיסים בשנה שלפני, ושנה אחר כך חזר המופע לבמות. ב-2017 הופסק שיתוף הפעולה עם ערוץ הופ! ובשנים שלאחר מכן שם המופע השתנה משנה לשנה. ב-2019 יצאה סדרה בשם "מותק גיבורי החלומות", בערוץ הופ! לילדי "yes" בלבד (וגם ב-VOD Kids של yes וב-STINGTV). בשנת 2020 נעדר המופע פעם נוספת מהבמות בעקבות מגפת הקורונה שהשביתה מופעים נוספים, למעט הפסטיגל שיצא במתכונת וירטואלית. בשנת 2021 המופע שב אל הבמות תחת השם "מותק של משפחה". בשנת 2023 בגלל מלחמת חרבות ברזל המופע נדחה מחנוכה 2023 לחנוכה 2024 פסטיגל פסטיבל שירי הילדים שיר נולד
ב.מ.וו S1000RR

ב.מ.וו S1000RR הוא אופנוע ספורט של חברת BMW שייצורו החל ב-2009. הוא הוצג לראשונה במינכן בשנת 2008, והוא מונע על ידי מנוע בנפח 999 סמ"ק. עם הצגתו הוא התחרה באליפות הסופרבייק העולמית. בשנת 2009 ייצרה ב.מ.וו 1,000 יחידות של S1000RR כדי לעמוד בדרישות המינימום להשתתפות באליפות הסופרבייק, ושנה אחר כך הוגדל הייצור באופן משמעותי. האופנוע כולל מערכת ABS סטנדרטית עם אופציה למערכת בקרת משיכה (TCS). לאופנוע משקל רטוב (משקל עצמי כולל דלק ושמן) של 207.7 קילוגרם, והוא מייצר 193 כ"ס ב-13,000 סל"ד. ה-S1000RR מגיע למהירות מרבית של 305 קילומטר לשעה. האופנוע ששימש למירוץ אליפות העולם נבדל מאופנוע הכביש במספר דרכים. המנוע שלו מכויל ליחס דחיסה של 14.0:1 בהשוואה ל-13.0:1, והוא מספק 200 כ"ס ב-14,000 סל"ד בהשוואה ל-193 כ"ס ב-13,000 סל"ד. עד לשנת 2012 היו לו צמיגים קדמיים 16.5 אינץ' ואחוריים 16 אינץ' (משנת 2013 - צמיגי 17 אינץ' הפכו לחובה). ההבדל המשמעותי ביותר הוא משקל האופנוע, 162 ק"ג לעומת 207.7 ק"ג בדגם הכביש. בשנת 2012 קראה ב.מ.וו לכל בעלי האופנועים שיוצרו בין 1 בספטמבר 2011 עד ל-10 באפריל 2012 להגיע למוסך לצורך תיקון. הסיבה לקריאה הייתה בעיה עם הברגים המאבטחים את הטלטלים (מוטות החיבור) לגל ארכובה, והיה חשש שהם יכולים להשתחרר בזמן רכיבה מהירה. אתר האופנוע הרשמי באנגלית